Mere fight og større vilje var det som skulle til, da Vendsyssel Elite Badminton vandt 4-2 over Skovshoved på udebane.

Fire kampe ud af seks skulle vindes, hvis holdet skulle have en chance for at kvalificere sig til kvartfinalerne. Nu er kravet er en sejr i hjemmekampen søndag 27. februar mod Gentofte. - Vi var det bedste hold, og der var aldrig tvivl om, at vi ville vinde de fire kampe. Det var en fornøjelse at se, hvordan spillerne præsterede på banen, siger Peter R. Jensen. VEB har nu fem point og er to point foran Skovshoved. En sejr over Gentofte vil bringe holdet i kvartfinalen - formentlig ude mod Værløse.